Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: a) az adott tevékenység folytatásához jogszabályban [39/1999. (VII. 6.) GM rendelet] elõírt
Paragraph Index: 2667

c) ahol észszerûen megoldható, ott biztosítani kell a telephelyi személyzet fizikai védelmét az üzemzavar közvetlen vagy közvetett hatásai ellen. 4.3. TECHNOLÓGIAI TERVEZÉSI KÖVETELMÉNYEK 4.3.1. A száraz tároló szubkritikusságára vonatkozó tervezési követelmények 4.139. A száraz tárolók tervezésekor fizikai eszközök vagy elvek alkalmazásával kell biztosítani a tárolt üzemanyag szubkritikusságát a normál üzemi állapotok és a várható üzemi események és a feltételezett üzemzavarok alatt fellépõ átmeneti jellegû üzemállapotok során, beleértve a gyártás lehetséges változásaiból és a berakásból adódó egyenlõtlenségek, a számítási adatok, valamint az értékelhetõ beépített elnyelõ szerkezetek figyelembevételét. 4.140. Az átmeneti tároló szubkritikusságát még friss üzemanyaggal történõ feltöltés esetén is biztosítani kell. Ha a megkívánt szubkritikusság a száraz tároló tervezése során a megfelelõ geometriai kialakítással nem biztosítható, további intézkedések, pl. elnyelõ szerkezetek beépítése, az üzemanyag kiégettségének garantálása (burnup credit) szükségesek. 4.141. Amennyiben az Engedélyes a tárolót garantáltan kiégett üzemanyaggal kivánja feltölteni – a reaktorban történt kiégetési adatok mûszeres méréssel történõ ellenõrzése után – a Hatóság külön engedélye alapján a 4.139. pontban szereplõ elõírástól el lehet térni. A kiégés következtében figyelembe vehetõ neutron-elnyelés mértékét, s a kiégés-mérési programot elõzetesen jóvá kell hagyatni. Az ilyen tároló konstrukciója tegye lehetõvé az elnyelõ szerkezetek meglétének és hatékonyságának ellenõrzését mind az üzembe helyezés, mind az üzemeltetés során. 4.142. Az átmeneti tároló szubkritikusságának tervezése a tervben elõirányzott maximálisan tárolható mennyiségre készüljön. Ennek a követelménynek kielégítésénél minden állapotban figyelembe kell venni a teljes üzemidõ során várhatóan elõforduló tevékenységeket, módosításokat (pl. nagyobb dúsítású üzemanyag behelyezését a tárolóba). 4.143. A szubkritikusság legalább 0,05 (keff < 0,95) legyen, a számítási pontatlanságok és a gyártás lehetséges változásaiból eredõ anyagminõség változások figyelembevételével a normál üzemi állapotok, a várható üzemi események és a feltételezett üzemzavarok során. 4.144. A száraz tárolókban az üzemanyag tárolására szolgáló kosarak vagy csövek biztosítsák az üzemanyag kötegek között a szubkritikusság szempontjából megkívánt távolságot. Az üzemanyag nem tervezett átrendezõdése, vagy víz, mint moderátor a rendszerbe kerülése ne vezessen a szubkritikussági tartalék tervezettnél kisebb értékéhez. 4.145. Megfelelõ tervezéssel ki kell zárni:

Source: https://magyarkozlony.hu/hivatalos-lapok/75856988020759264e9c9f14431592e73688599d/dokumentumok/bc8d69e5334124eb851ec897fff39476bf30aea2/letoltes